

VLADA REPUBLIKE HRVATSKE

Zagreb, 27. travnja 2022.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |
| --- | --- |
| **Predlagatelj:** | Ministarstvo prostornoga uređenja, graditeljstva državne imovine |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |
| --- | --- |
| **Predmet:** | Prijedlog odluke o izmjeni Odluke o financiranju najamnine za stambeno zbrinjavanje osoba čije su nekretnine stradale u potresima na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

Na temelju članka 53. Zakona o obnovi zgrada oštećenih potresom na području Grada Zagreba, Krapinsko zagorske županije, Zagrebačke županije, Sisačko – moslavačke županije i Karlovačke županije (Narodne novine, br. 102/20, 10/21 i 117/21 ), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_2022. godine donijela

**O D L U K U**

**o izmjeni** **Odluke o financiranju najamnine za stambeno zbrinjavanje osoba čije su nekretnine stradale u potresima na području** **Grada Zagreba, Krapinsko- zagorske županije, Zagrebačke županije, Sisačko-moslavačke i Karlovačke županije**

I.

U Odluci o financiranju najamnine za stambeno zbrinjavanje osoba čije su nekretnine stradale u potresima na području Grada Zagreba, Krapinsko-zagorske županije, Zagrebačke županije, Sisačko-moslavačke i Karlovačke županije („Narodne novine“ broj 17/21 i 65/21) u točki V. u podstavku 4. riječi: „17. lipnja 2022.“ zamjenjuju se riječima: „15. svibnja 2023.“.

II.

Stupanjem na snagu ove Odluke rokovi za financiranje najamnine iz Rješenja o financiranju najamnine donesena temeljem Odluke o financiranju najamnine za stambeno zbrinjavanje osoba čije su nekretnine stradale u potresima na području Grada Zagreba, Zagrebačke županije i Krapinsko- zagorske županije („Narodne novine“ broj 57/20) i Odluke o financiranju najamnine za stambeno zbrinjavanje osoba čije su nekretnine stradale u potresima na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne novine“ broj 17/21 i 65/21) produžuju se do 15. svibnja 2023. godine te stranke kojima su izdana rješenja o financiranju najamnine do 01. rujna 2021., 01. ožujka 2022. odnosno 17. lipnja 2022. ne moraju podnositi nove zahtjeve za financiranje najamnine.

III.

Zadužuje se Ministarstvo prostornoga uređenja, graditeljstva i državne imovine da po službenoj dužnosti rješenja iz točke II. uskladi s ovom Odlukom.

IV.

Ova Odluka stupa na snagu prvoga dana od dana objave u Narodnim novinama.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

Nakon potresa koji je dana 22. ožujka 2020. pogodio područje Grada Zagreba, Krapinsko- zagorske županije i Zagrebačke županije Vlada Republike Hrvatske je za građane čije su nekretnine bile oštećene i označene oznakama N1 (neuporabljivo – zbog vanjskog utjecaja) i N2 (neuporabljivo – zbog oštećenja) Odlukom o financiranju najamnine za stambeno zbrinjavanje osoba čije su nekretnine stradale u potresu na području Grada Zagreba, Krapinsko- zagorske županije i Zagrebačke županije (Narodne novine broj: 57/20) omogućila privremeno stambeno zbrinjavanje. Rok za financiranje najamnine za zamjensku nekretninu od strane Republike Hrvatske bio je 1. rujna 2021.

Vlada Republike Hrvatske nakon potresa koji je pogodio Grad Petrinju i njegovu okolicu, 28. i 29. prosinca 2020. donijela je Odluku o financiranju najamnine za stambeno zbrinjavanje osoba čije su nekretnine stradale u potresima na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne novine“ broj 17/21).

Osnovni cilj ove Odluke bio je na istovjetan način osigurati stambeno zbrinjavanje osoba čije su nekretnine stradale u potresima koji su se dogodili 28. i 29. prosinca 2020., a kojima nije osiguran drugi adekvatan smještaj. Tom odlukom propisan je rok za financiranje najamnine od strane Republike Hrvatske do 1. ožujka 2022., a isti je produžen do 17. lipnja 2022. temeljem Odluke o izmjeni Odluke o financiranju najamnine za stambeno zbrinjavanje osoba čije su nekretnine stradale u potresima na području Grada Zagreba, Krapinsko- zagorske županije, Zagrebačke županije, Sisačko-moslavačke i Karlovačke županije („Narodne novine“ broj 65/21).

Važećom Odlukom, financiranje najamnine za zamjenski stan osigurava se:

- do obnove stana ili kuće iz točke II. Odluke, ili

- do revizije oznake oštećenja iz preliminarnog pregleda zgrada nakon obavljanja hitnih i nužnih radova za popravak zgrada i stanova, ili

- do osiguravanja adekvatnog smještaja u stanu u vlasništvu Republike Hrvatske ili jedinice lokalne ili područne (regionalne) samouprave

- do 17. lipnja 2022.

ovisno o tome koja okolnost prije nastupi.

Sredstva za financiranje najamnine iz Fonda solidarnosti Europske unije građanima čije su nekretnine stradale u potresima 28. i 29. prosinca 2020. osigurana su do 15. svibnja 2023., a zatraženo je da se isto osigura i za građane čije su nekretnine stradale u potresu 22. ožujka 2020., te se očekuje odobrenje takvog zahtjeva..

S obzirom da je u rješenjima o financiranju najamnine donesenim temeljem prethodnih odluka Vlade Republike Hrvatske kao krajnji rok financiranja najamnine propisan 17. lipnja 2022. potrebno je ovom Odlukom propisati produljenje navedenih rokova do 15. svibnja 2023.